钦定古今图书集成/理学汇编/学行典/第095卷 > 《耽书穿床判》崔融
## 钦定古今图书集成/理学汇编/学行典/第095卷 > 《耽书穿床判》崔融

孔安家贫，耽书一座，数载不移。故穿床邑宰以为惰农，遂蒙笞责。廉使谓辱，高贤，附状。

孔安，家承阙里，训习淹中，黄叔度之平生，朱买臣之
故事。康成进德，斯览卷于八千；士安行道，愿加年于
数百。邑宰职当训俗，务在化人。管幼安之藜床，莫钦
高义；王君公之板榻，靡尚真规。缧绁冶长，昔闻其事；
鞭挞甯越，今见其人。徒有望于勤农，终致惭于励学。
廉使亲承圣旨，肃事澄清。一字之褒，人知激节；片言
“之贬。士识愧心。附状称不优贤，据理自须惭德。更怀
文过，须是提刑。”